
HOTĂRÂREA nr. 42/ 2022
pentru modificarea Hotărârii Consiliului local al Municipiului Lupeni nr. 32/ 2022 privind stabilirea cuantumului chiriilor aferente contractelor de închiriere pentru unităţile locative construite de către Agenţia Naţională pentru locuinţe în municipiul Lupeni, Bulevardul Păcii, bl. 62A 
   hotărârea a fost aprobată prin vot liber exprimat cu unanimitate de voturi
Consiliul Local al Municipiului Lupeni
Examinând Proiectul de hotărâre nr. 45/ 2022 precum și Referatul de aprobare nr. 7471/ 7 martie 2022 al domnului Lucian Marius Resmeriță, Primar al Municipiului Lupeni, prin care se propune modificarea Hotărârii Consiliului local al Municipiului Lupeni nr. 32/ 2022 privind stabilirea cuantumului chiriilor aferente contractelor de închiriere pentru unităţile locative construite de către Agenţia Naţională pentru locuinţe în municipiul Lupeni, Bulevardul Păcii, bl. 62A în sensul îndreptării erorii materiale din articolul 1 al acesteia;

Văzând Raportul comun nr. 9.130/ 22 martie 2022 prezentat de Biroul Administrație publică și Compartimentul Juridic din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

În baza prevederilor art. 4, alin. 71 din Legea nr. 152/ 1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare, ale prevederilor Anexei 16 din Normele metodologice pentru punerea în aplicarea prevederilor Legii nr. 152/ 1998 privind înfiinţarea Agenţiei Naţionale pentru Locuinţe, aprobate prin H.G. nr. 962/ 2001, modificate și completate prin H.G. nr. 251/ 2016, ale prevederilor Codului Civil, Titlul IX – Cap. V – Contractul de locaţiune, ale prevederilor Legii nr. 448/ 2006 privind protecţia şi promovarea drepturilor persoanelor cu handicap republicată, cu modificările şi completările ulterioare;
Ținând cont de prevederile art. 59 din Legea nr. 24/ 2000 privind normele de tehnică legislativă pentru elaborarea actelor normative, republicată, cu modificările și completările ulterioare;
În temeiul art. 129 alin. (6) lit. „b” și art. 136 din Ordonanța de urgență nr. 57/ 2019 privind Codul administrativ;

HOTĂRĂŞTE:

Art. I – Se aprobă modificarea prevederilor art. 1 al Hotărârii Consiliului local al Municipiului Lupeni nr. 32/ 2022 privind stabilirea cuantumului chiriilor aferente contractelor de închiriere pentru unităţile locative construite de către Agenţia Naţională pentru locuinţe în municipiul Lupeni, Bulevardul Păcii, bl. 62A în sensul rectificării conținutului acestuia, care, după modificare, va avea următorul conținut:

„Art. 1 – Stabilește cuantumul chiriilor aferente contractelor de închiriere pentru unităţile locative construite de Agenţia Naţională pentru Locuinţe în municipiul Lupeni, Bulevardul Păcii, bl. 62A diferenţiat pentru tinerii cu vârsta de până la 35 de ani şi pentru tinerii care au împlinit vârsta de 35 de ani, conform anexelor nr. 1 şi nr. 2 care fac parte integrantă din prezenta hotărâre.”  

Art. II – Celelalte prevederi ale Hotărârii Consiliului local al Municipiului Lupeni nr. 32/ 2022 privind stabilirea cuantumului chiriilor aferente contractelor de închiriere pentru unităţile locative construite de către Agenţia Naţională pentru locuinţe în municipiul Lupeni, Bulevardul Păcii, bl. 62A rămân neschimbare.
Art. III – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările şi completările ulterioare.

Art IV – Hotărârea se comunică  Instituției Prefectului Judeţului Hunedoara, în vederea exercitării controlului cu privire la legalitate, Primarului Municipiului Lupeni, Direcției economice și Compartimentului Asociații de Proprietari în vederea aducerii la îndeplinire iar la cunoştinţă publică prin grija Secretarului Municipiului Lupeni.

